CELEX: 62016TN0379
Language: bg
Date: 2016-07-18 00:00:00
Title: Дело T-379/16: Иск, предявен на 18 юли 2016 г. — Basicmed Enterprises и др./Съвет и др.

17.10.2016   
            
            
               BG
            
            
               Официален вестник на Европейския съюз
            
            
               C 383/14
            
         Иск, предявен на 18 юли 2016 г. — Basicmed Enterprises и др./Съвет и др.
   (Дело T-379/16)
   (2016/C 383/20)
   Език на производството: английски
   
      Страни
   
   
      Ищци: Basicmed Enterprises Ltd (Лимасол, Кипър) и 19 други (представители: P. Tridimas, Barrister, K. Kakoulli, P. Panayides и C. Pericleous, lawyers)
   
      Ответници: Съвет на Европейския съюз, Европейска комисия, Европейска централна банка, Еврогрупа, Европейски съюз
   
      Искания на ищците
   
   Ищците искат от Общия съд:
   
               —
            
            
               да осъди ответниците да им платят сумите, посочени в таблицата, приложена към исковата молба, както и лихви, считано от 16 март 2013 г. до постановяването на решението на Общия съд и
            
         
               —
            
            
               да осъди ответниците да платят съдебните разноски.
            
         При условията на евентуалност ищците искат от Общия съд:
   
               —
            
            
               да обяви, че Европейският съюз и/или ответните институции носят извъндоговорна отговорност;
            
         
               —
            
            
               да определи производството, по което да се установи действително понесената от ищците загуба, подлежаща на възстановяване и
            
         
               —
            
            
               да осъди ответниците да платят съдебните разноски.
            
         
      Основания и основни доводи
   
   Ищците претендират обезщетение по член 268 и по член 340, алинеи 2 и 3 ДФЕС, уреждащи извъндоговорната отговорност на ЕС и на ЕЦБ за вредите, претърпени поради намаляването на влоговете на ищците в резултат на схемата за споделяне на загуби („bail-in“), приета от ответниците за Република Кипър.
   Според ищците мерките за споделяне на загуби, приети от Република Кипър, са въведени само за прилагане на приетите от ответниците мерки, и са били одобрени и от ответните институции. Ищците смятат, че схемата за споделяне на загуби е сериозно нарушение и в подкрепа на иска си излагат четири основания.
   
               1.
            
            
               Първото основание е изведено от твърдяно нарушение на правото на собственост, защитено от член 17, параграф 1 от Хартата на основните права на Европейския съюз и член 1 от Протокол № 1 към Европейската конвенция за защитата на правата на човека и основните свободи.
            
         
               2.
            
            
               Второто основание е изведено от нарушение на принципа на пропорционалност.
            
         
               3.
            
            
               Третото основание е изведено от нарушение на принципа на защита на оправданите правни очаквания
            
         
               4.
            
            
               Четвъртото основание е изведено от нарушение на принципа за недопускане на дискриминация.